-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

1.  ลักษณะผลิตภัณฑ์

    ปัจจุบันบริษัทฯ ผลิตเครื่องเล่นอิเลคทรอนิคส์ 3 ชนิด ได้แก่ เครื่องเล่นปาเป้าอิเลคทรอนิคส์
    โต๊ะพูล และโต๊ะฟุตบอล เพื่อจำหน่ายไปต่างประเทศทั้งหมด รายละเอียดของสินค้าเป็นดังนี้

1. เครื่องเล่นปาเป้าอิเลคทรอนิคส์

+--------------------+-------------------------------------------------+
| []                 | เป็นตู้อิเลคทรอนิคส์ที่ใช้เหรียญ ธนบัตร หรือการ์ดในการเล่น    |
|                    | ซึ่งมีโปรแกรมการเล่นเพื่อคำนวณคะแนนได้หลายวิธี           |
|                    | โดยมีระบบเสียงประกอบที่เร้าใจ มีหน้าจอ LCD             |
|                    | แสดงโหมดการเล่น ภาพประกอบระหว่างการเล่น            |
|                    | และคะแนนของผู้เล่น โดยสามารถเล่นได้ตั้งแต่ 1 คนขึ้นไป     |
|                    |                                                 |
|                    | ปัจจุบัน                                           |
|                    | เครื่องเล่นปาเป้าอิเลคทรอนิคส์เป็นท                     |
|                    | ี่นิยมเล่นตามสถานบันเทิงและสันทนาการในประเทศสหรัฐอเมริกา |
|                    | และประเทศญี่ปุ่น โดยปัจจุบัน บริษัทฯ                     |
|                    | ผลิตและจำหน่ายผลิตภัณฑ์ในตระกูล (Line) “Spectrum”     |
|                    | ภายใต้ตราสินค้า “Medalist” ซึ่งจะประกอบด้วย           |
|                    |                                                 |
|                    | -   รุ่น Avanti Elite (T) ซึ่งมีหน้าจอ LCD            |
|                    |     อยู่ตรงส่วนบนเหนือเป้า (Target)                  |
|                    |                                                 |
|                    | -   รุ่น Avanti Elite (M) ซึ่งมีหน้าจอ LCD            |
|                    |     อยู่ตรงส่วนกลางของตู้บริเวณใต้เป้า                  |
|                    |                                                 |
|                    | -   รุ่น Avanti OMNI ซึ่งมีรูปลักษณ์เหมือนรุ่น Avanti      |
|                    |     Elite (M) แต่มีโปรแกรมที่ไม่เหมือนกัน              |
|                    |                                                 |
|                    | ในระหว่างปี 2548 บริษัทฯ                            |
|                    | ได้พัฒนาเครื่องเล่นปาเป้าอิเลคทรอนิคส์รุ่นใหม่ คือ รุ่น Avanti |
|                    | Etech ซึ่งมีรูปลักษณ์คล้ายรุ่น Avanti Elite (T)          |
|                    | แต่มีโปรแกรมใหม่ที่ทันสมัยเพิ่มขึ้น                        |
|                    | โดยได้เริ่มผลิตและสามารถนำออกจำหน่ายในไตรมาสที่ 4 ปี    |
|                    | 2548                                            |
|                    |                                                 |
|                    | บริษัทฯ เป็นผู้ผลิตตัวตู้ซึ่งเป็นวัสดุประเภทไม้หุ้มพีวีซี           |
|                    | และจะสั่งซื้อและจ้างผลิตอุปกรณ์ที่เกี่ยวข้องอื่น ได้แก่ หน้าจอ    |
|                    | LCD แป้นปาเป้า ปุ่มกดต่างๆ ระบบโปรแกรมคอมพิวเตอร์ภายใน |
|                    | สติ๊กเกอร์ และกล่องหยอดเหรียญ เป็นต้น                  |
|                    | จากผู้ผลิตภายนอกที่อยู่ในประเทศและต่างประเทศ            |
|                    | เพื่อนำมาประกอบเข้ากับตัวตู้ ทั้งนี้ ณ ปัจจุบัน บริษัทฯ         |
|                    | มิได้ผลิตและจำหน่ายอุปกรณ์ที่ใช้ประกอบการเล่น ได้แก่ ลูกดอก  |
|                    | หัวพลาสติก (Soft-tip dart) เป็นต้น                  |
|                    |                                                 |
|                    | รายได้จากการจำหน่ายเครื่องเล่นปาเป้าอิเลคทรอนิคส์ในปี     |
|                    | 2548 และ 2547 คิดเป็นประมาณร้อยละ 89 และ ร้อยละ 81  |
|                    | ของรายได้รวม ตามลำดับ                             |
+--------------------+-------------------------------------------------+

2. โต๊ะพูล

+------------------------+---------------------------------------------+
| []                     | โต๊ะพูลที่บริษัทฯ                                 |
|                        | ผลิตเป็นเครื่องเล่นอิเลคทรอนิคส์ที่ต้องใช้เหรียญ ธนบัตร   |
|                        | หรือการ์ดในการเล่น                             |
|                        | ซึ่งนิยมเล่นตามสถานบันเทิงและสันทนาการต่างๆ         |
|                        | โดยใช้ผู้เล่นตั้งแต่ 2 คนขึ้นไป โต๊ะพูลมี 2 แบบ คือ      |
|                        | โต๊ะพูลอังกฤษ (English Pool) และโต๊ะพูลอเมริกัน    |
|                        | (American Pool) ซึ่งแตกต่างกันที่ขนาดของปากหลุม    |
|                        | (Pocket) เนื่องจากลูกพูลอังกฤษมีเส้นผ่าศูนย์กลาง 2 นิ้ว |
|                        | ขณะที่ลูกพูลอเมริกันมีเส้นผ่าศูนย์กลาง 2.25 นิ้ว         |
|                        |                                             |
|                        | ปัจจุบัน บริษัทฯ                                 |
|                        | เป็นฐานกา                                    |
|                        | รผลิตโต๊ะพูลให้แก่เจ้าของตราสินค้าในต่างประเทศเป็นหลัก |
|                        | โด                                          |
|                        | ยรับจ้างผลิตโต๊ะพูลทั้งสองแบบซึ่งมีขนาดความยาวมาตรฐาน |
|                        | 6.5 ฟุต 7 ฟุต และ 8 ฟุต ขึ้นอยู่กับคำสั่งซื้อของลูกค้า    |
|                        | โดยบริษัทฯ จะผลิตตัวโต๊ะ และขาตั้ง                 |
|                        | และนำมาประกอบกับขอบปากหลุม และกล่องหยอดเหรียญ   |
|                        | ซ                                           |
|                        | ึ่งว่าจ้างบริษัทภายนอกให้เป็นผู้ผลิตโดยใช้แม่พิมพ์ของบริษัทฯ |
|                        | เอง หลังจากนั้น จะนำส่งให้กับลูกค้า                 |
|                        | เพื่อให้ลูกค้านำชิ้นส่วนที่เป็นซอฟท์แวร์ และพื้นโต๊ะ        |
|                        | ซึ่งเป็นหินชนวน (กรณีเป็นโต๊ะพูลอังกฤษ)              |
|                        | มาประกอบเข้ากับตัวโต๊ะก่อนจัดจำหน่ายต่ออีกทอดหนึ่ง ทั้งนี้ |
|                        | บริษัทฯ มิได้ผลิตและจำหน่ายอุปกรณ์ในการเล่น เช่น ไม้คิว |
|                        | และลูกพูล เป็นต้น                               |
|                        |                                             |
|                        | รายได้จากการจำหน่ายโต๊ะพูลในปี 2548 และ 2547     |
|                        | คิดเป็นประมาณร้อยละ 4 และ ร้อยละ 3 ของรายได้รวม  |
|                        | ตามลำดับ                                     |
+------------------------+---------------------------------------------+

  3. โต๊ะฟุตบอล

+------------------------+---------------------------------------------+
| []                     | โต๊ะฟุตบอลเ                                   |
|                        | ป็นเครื่องเล่นอิเลคทรอนิคส์ที่ค่อนข้างเป็นที่คุ้นตาของคนไทย |
|                        | มีทั้งแบบใช้เหรียญ ธนบัตร หรือการ์ดในการเล่น         |
|                        | โดยมีระบบเสียงประกอบ                          |
|                        | และหน้าจอดิจิตอลแสดงคะแนนของผู้เล่น               |
|                        | และเป็นที่นิยมเล่นตามสถานบันเทิงและสันทนาการต่างๆ    |
|                        | โดยใช้ผู้เล่น 2 คน                              |
|                        |                                             |
|                        | ปัจจุบัน บริษัทฯ                                 |
|                        | เป็นฐานการผ                                  |
|                        | ลิตโต๊ะฟุตบอลให้แก่เจ้าของตราสินค้าในต่างประเทศทั้งหมด |
|                        | โดยบริษัทฯ เป็นผู้ผลิตส่วนที่เป็นงานไม้                |
|                        | และนำมาประกอบกับ ตัวตุ๊กตาสำหรับเตะบอล           |
|                        | และกล่องหยอดเหรียญ ซึ่งบริษัทฯ เป็นเจ้าของแบบพิมพ์    |
|                        | แต่จะว่าจ้างบริษัทภายนอกให้เป็นผู้ผลิตแทน             |
|                        |                                             |
|                        | นอกจากนี้ บริษัทฯ                               |
|                        | ได้ว่าจ้างผู้เชี่ยวชาญการเล่นเครื่องเล่นโต๊ะฟุตบอล       |
|                        | เพื่อทำงานร่วมกับบริษัทฯ ในการพัฒนาและออกแบบผลิตภัณฑ์ |
|                        | ปัจจุบันอยู่ในขั้นตอนของการผลิตสินค้าตัวอย่าง           |
|                        | (Prototype)                                 |
|                        | และเตรียมผลิตและนำออกจำหน่ายภายใต้ชื่อตราสินค้า     |
|                        | “Medalist” ของบริษัทฯ ในปี 2549                |
|                        |                                             |
|                        | รายได้จากการจำหน่ายโต๊ะฟุตบอลในปี 2548 และ 2547  |
|                        | คิดเป็นร้อยละ 0.17 และ ร้อยละ 1 ของรายได้รวม     |
|                        | ตามลำดับ                                     |
+------------------------+---------------------------------------------+

นอกจากสินค้าข้างต้น บริษัทฯ
ยังเป็นผู้จำหน่ายอุปกรณ์หรืออะไหล่ที่อยู่ในตัวสินค้าโดยการสั่งซื้อจากผู้ผลิตภายนอกมาจำหน่ายต่ออีกทอดหนึ่ง
เช่น แป้นปาเป้า แผงวงจรรับสัญญาณ จอ LCD และ ชิ่งโต๊ะพูล (Cushion) เป็นต้น
โดยลูกค้าจะนำสินค้าดังกล่าวไปใช้เพื่อซ่อมแซมเครื่องที่ชำรุด ซึ่งบริษัทฯ
มีรายได้จากการจำหน่ายสินค้าดังกล่าวในปี 2548 และ2547 คิดเป็นประมาณร้อยละ 3 และ
ร้อยละ 7 ของรายได้รวม ตามลำดับ ทั้งนี้ ในอนาคต บริษัทฯ
มีนโยบายในการจำหน่ายเฉพาะโปรแกรมของเครื่องเล่นปาเป้าอิเลคทรอนิคส์ที่พัฒนาปรับปรุงจากโปรแกรมเดิม
ไปยังพื้นที่ภายใน Territory เพื่อเป็นการเพิ่มรายได้จากการจำหน่ายอุปกรณ์อีกทางหนึ่งด้วย

นอกจากนี้ บริษัทฯ ยังมีการผลิตและจำหน่ายตู้ลำโพงพร้อมดอกลำโพง
และอุปกรณ์ประกอบเครื่องเสียงต่างๆ แต่มีนโยบายลดกำลังการผลิตลง เนื่องจากบริษัทฯ
ได้หันมามุ่งเน้นการผลิตเครื่องเล่นอิเลคทรอนิคส์ เพราะมีกำไรต่อหน่วยดีกว่า
โดยสัดส่วนรายได้จากการจำหน่ายสินค้าประเภทนี้ได้ลดลงจากร้อยละ 40 ของรายได้รวมในปี
2546 เป็นร้อยละ 6 และร้อยละ 0.74 ในปี 2547 และปี 2548 ตามลำดับ

  3.2 การตลาดและภาวะการแข่งขัน

1.  ลักษณะลูกค้าและกลุ่มลูกค้าเป้าหมาย

1.  ตัวแทนจำหน่ายสินค้า (Distributor)

บริษัทฯ มีนโยบายจัดจำหน่ายสินค้าของบริษัทฯ ภายใต้ตราสินค้า “Medalist”
ให้แก่ตัวแทนจำหน่ายสินค้าเป็นหลัก โดยทำตลาดร่วมกับ MMC
ซึ่งตัวแทนจำหน่ายสินค้าเหล่านี้ส่วนใหญ่จะมีผู้จัดจำหน่ายสินค้าของตนเองเพื่อนำสินค้าไปจำหน่ายต่อให้กับผู้ประกอบการธุรกิจด้านบันเทิงและสันทนาการขนาดกลางและเล็กอีกทอดหนึ่ง
โดยในระยะแรก บริษัทฯ จะเน้นการจำหน่ายให้แก่ตัวแทนจำหน่ายสินค้าในประเทศญี่ปุ่น
และจะขยายตลาดไปยังพื้นที่อื่นที่มีศักยภาพต่อไปในอนาคต เช่น ประเทศไต้หวัน
ประเทศออสเตรเลีย ประเทศนิวซีแลนด์ และประเทศเกาหลี เป็นต้น ซึ่งเป็นประเทศที่พัฒนาแล้ว
และมีรายได้ต่อหัวของประชากรค่อนข้างสูง โดยประเทศเหล่านี้จะมีวิถีการดำรงชีวิตที่คล้ายๆ กัน
คือ ต้องการพักผ่อนและความบันเทิงภายหลังการทำงาน
และการให้ความสำคัญกับสุขภาพทางร่างกายและจิตใจ ณ วันที่ 31 ธันวาคม 2548
บริษัทมีตัวแทนจำหน่ายสินค้าจำนวน 19 ราย
โดยคาดว่าจะมีจำนวนเพิ่มขึ้นในอนาคตตามแผนการขยายตลาดที่ได้กล่าวแล้วข้างต้น

  2. เจ้าของตราสินค้า

บริษัทฯ ยังคงมีนโยบายเป็นฐานการผลิต (Original Equipment Manufacturer: OEM)
ให้แก่ลูกค้าที่เป็นเจ้าของตราสินค้าของตนเอง
เพื่อให้ลูกค้านำไปจำหน่ายต่อให้แก่ตัวแทนจำหน่ายสินค้า ผู้จัดจำหน่ายสินค้า และผู้ประกอบการ
โดยบริษัทจะเน้นการจำหน่ายให้แก่ลูกค้าปัจจุบัน
และจะพยายามขยายตลาดเพื่อเป็นฐานการผลิตให้แก่เจ้าของตราสินค้าในพื้นที่ใหม่ๆ เพิ่มเติม

  รายชื่อลูกค้าที่บริษัทจำหน่ายสินค้าให้เกินกว่าร้อยละ 30 ของรายได้จากการขายมีดังนี้

  หน่วย : ร้อยละ

  ----------------------------- ------------- ------------- -------------
  ชื่อลูกค้า                        ปี 2546        ปี 2547        ปี 2548

  MMC Group                     44.52         71.72         43.06*

  Taito Group                   -             13.59         45.22
  ----------------------------- ------------- ------------- -------------

หมายเหตุ: * สัดส่วนการจำหน่ายในพื้นที่ Territory และ Non-Territory คิดเป็นร้อยละ
35.75 และร้อยละ 7.31 ของรายได้จากการขาย ตามลำดับ

จากตารางข้างต้นจะเห็นว่า ในระหว่างปี 2546 - 2547 บริษัทฯ
มีการจำหน่ายสินค้าให้ลูกค้าที่มีสัดส่วนเกินกว่าร้อยละ 30 ของรายได้จากการขายจำนวน 1 ราย
คือ MMC Group อย่างไรก็ตาม ภายหลังการร่วมทุน
สัดส่วนการจำหน่ายดังกล่าวจะลดลงเนื่องจากบริษัทฯ จะจำหน่ายสินค้าไปยังตัวแทนจำหน่ายสินค้าใน
Territory ได้โดยตรง โดยจะเห็นได้จากปี 2548 สัดส่วนการจำหน่ายสินค้าให้ MMC
เหลือเพียงประมาณร้อยละ 43.06 ของรายได้จากการขาย
และสัดส่วนการจำหน่ายสินค้าได้กระจายไปสู่ตัวแทนจำหน่ายสินค้ารายอื่น ได้แก่ Taito Group
ซึ่งมีสัดส่วนการจำหน่ายสินค้าประมาณร้อยละ 45.22 ของรายได้จากการขาย

  3.2.2 กลยุทธ์ในการแข่งขัน

บริษัทมุ่งเน้นการทำกลยุทธ์การแข่งขันในด้านต่างๆ เรียงตามลำดับความสำคัญดังนี้

  ผลิตภัณฑ์ที่มีคุณภาพ : Product

บริษัทฯ เน้นการผลิตสินค้าให้มีคุณภาพ รูปแบบ และฟังก์ชั่นตามที่ลูกค้าต้องการ
โดยใช้ทีมงานวิศวกรและทีมงานการผลิตที่มีประสบการณ์และเชี่ยวชาญในธุรกิจมานาน
พร้อมกับการสนับสนุนด้านการพัฒนาโปรแกรมคอมพิวเตอร์จาก MMC โดยบริษัทฯ
จะให้ความสำคัญกับขบวนการผลิตในทุกขั้นตอน
ตั้งแต่การออกแบบให้เหมือนสินค้าต้นแบบหรือสินค้าตัวอย่าง การจัดหาวัตถุดิบที่สำคัญๆ เช่น ไม้
พลาสติก เหล็ก และอลูมิเนียม เป็นต้นและการประกอบเป็นผลิตภัณฑ์สำเร็จรูป
และจะนำผลิตภัณฑ์ที่ประกอบแล้วเสร็จมาผ่านการตรวจสอบคุณภาพทุกครั้ง
ก่อนนำมาบรรจุหีบห่อเพื่อนำส่งให้ลูกค้าต่อไป ทั้งนี้ในอดีตที่ผ่านมา ผลิตภัณฑ์ของบริษัทฯ
ผ่านการตรวจสอบคุณภาพมาโดยตลอด และลูกค้าไม่เคยส่งสินค้าคืน ซึ่งแสดงให้เห็นว่าบริษัทฯ
เป็นผู้ผลิตสินค้าที่ได้คุณภาพตามมาตรฐานที่ลูกค้าต้องการ

  การกำหนดราคาเมื่อเทียบกับคุณภาพ (Quality Relative to Price) : Price

บริษัทฯ มีนโยบายกำหนดราคาจากต้นทุนบวกกำไร
โดยราคาขายจะใกล้เคียงกับราคาของคู่แข่งในตลาด
แต่จะมีการติดตั้งโปรแกรมหรือฟังก์ชั่นที่มากกว่าหรือใหม่กว่าของคู่แข่ง เช่น รูปแบบเกมส์ใหม่ๆ
การทำเสียงประกอบ (Sound Effect) แบบใหม่ รูปลักษณ์ของตัวตู้
และลวดลายที่ทันสมัยเป็นที่ดึงดูดใจผู้เล่น เป็นต้น
ซึ่งทำให้ลูกค้าได้รับสินค้าที่มีคุณภาพที่เหนือกว่าในระดับราคาที่ใกล้เคียงกัน นอกจากนี้
ในอนาคตบริษัทฯ มีนโยบายที่จะขยายระยะเวลาการให้เครดิตทางการค้าแก่ลูกค้า
โดยใช้เงินทุนที่ระดมจากการเพิ่มทุนส่วนหนึ่งเป็นเงินทุนหมุนเวียนสำหรับการดำเนินการดังกล่าว
ซึ่งจะช่วยส่งเสริมการขายและสนับสนุนยอดขายผลิตภัณฑ์ของบริษัทฯ ให้เพิ่มสูงขึ้น

  การส่งเสริมการขาย : Promotion

บริษัทฯ ได้ทำสัญญาสนับสนุนการดำเนินธุรกิจกับ MMC
เพื่อร่วมมือกันในการวางแผนและการทำกิจกรรมทางการตลาด
เพื่อเปิดโอกาสให้สินค้าภายใต้ตราสินค้า “Medalist” มีการขยายตัวและเป็นที่รู้จักมากขึ้น
รวมทั้งเป็นการส่งเสริมประชาสัมพันธ์ผลิตภัณฑ์เครื่องเล่นอิเลคทรอนิคส์ของบริษัทฯ
ให้เป็นที่นิยมและแพร่หลายมากขึ้น เช่น การจัดการแข่งขันปาเป้าประมาณ 2 ครั้งต่อปี ได้แก่ The
Medalist World Championship (WC) ในประเทศสหรัฐอเมริกา และ The Medalist
Asia International (AI) ในประเทศเกาหลีใต้ หรือ ในที่อื่นๆ ตามที่บริษัทฯ
เห็นว่าเหมาะสม และการออกงานแสดงสินค้าในต่างประเทศเพื่อเผยแพร่ผลิตภัณฑ์ของบริษัทฯ
ให้เป็นที่รู้จักและนิยมมากขึ้น เป็นต้น ทั้งนี้ บริษัทฯ และ MMC
จะจัดกิจกรรมทางการตลาดและโปรแกรมการส่งเสริมการขายต่างๆ
ร่วมกับตัวแทนจำหน่ายสินค้าเป็นหลัก เนื่องจากตัวแทนจำหน่ายสินค้าดังกล่าว
ส่วนใหญ่มีผู้จัดจำหน่ายสินค้าของตนเองจำนวนมาก ซึ่งช่วยลดขั้นตอนการทำงาน
และทำให้โปรแกรมการส่งเสริมการขายกระจายไปยังกลุ่มลูกค้าในแต่ละระดับได้อย่างทั่วถึง

  การเลือกจำหน่ายสินค้าในตลาดที่มีศักยภาพสูง : Place

บริษัทฯ ได้รับสิทธิในการจัดจำหน่ายเครื่องเล่นปาเป้าอิเลคทรอนิคส์ภายใต้ตราสินค้า “Medalist”
ในพื้นที่ Territory ซึ่งเป็นพื้นที่ที่มีศักยภาพในการเติบโตสูง เช่น ประเทศญี่ปุ่น ประเทศไต้หวัน
ประเทศออสเตรเลีย ประเทศนิวซีแลนด์ และประเทศเกาหลี นอกจากนี้ คาดว่าในอนาคตอันใกล้
ความนิยมจะแผ่ขยายมากขึ้นในประเทศอื่นๆ ในแถบทวีปเอเชีย ส่วนพื้นที่ใน Non-Territory เช่น
ประเทศสหรัฐอเมริกา ซึ่งเป็นตลาดขนาดใหญ่และมีศักยภาพเช่นกัน
บริษัทจะยังคงเป็นฐานการผลิตเครื่องเล่นปาเป้าอิเลคทรอนิคส์ให้แก่ MMC
และหรือเจ้าของตราสินค้าใดๆ

บริษัทฯ มีนโยบายจัดจำหน่ายเครื่องเล่นอิเลคทรอนิคส์ประเภทอื่น เช่น โต๊ะพูล และโต๊ะฟุตบอล
เป็นต้น ให้แก่ลูกค้าทั่วโลก โดยในช่วงแรก จะมุ่งเน้นที่ประเทศญี่ปุ่นเป็นหลัก
และจะขยายการจัดจำหน่ายไปยังประเทศอื่นๆ ที่มีศักยภาพต่อไป

3.2.3 ศักยภาพในการแข่งขัน

ปัจจุบันบริษัทฯ เป็นผู้ผลิตและจำหน่ายเครื่องเล่นอิเลคทรอนิคส์และอุปกรณ์ที่เกี่ยวข้อง
ภายใต้ตราสินค้าของตนเองคือ “Medalist” ให้แก่ลูกค้าได้โดยตรงในพื้นที่ Territory
โดยบริษัทฯ มีศักยภาพในการแข่งขันด้วยปัจจัยที่สำคัญดังนี้

1.  ความนิยมในตราสินค้าของบริษัทคือ “Medalist”

เครื่องเล่นปาเป้าอิเลคทรอนิคส์ภายใต้ตราสินค้า “Medalist”
ได้รับความนิยมอย่างสูงในประเทศที่นิยมเล่นเครื่องเล่นปาเป้าอิเลคทรอนิคส์
โดยเฉพาะในประเทศญี่ปุ่น เนื่องจากเป็นผู้บุกเบิกในตลาดดังกล่าว
และเป็นเครื่องเล่นปาเป้าที่ผู้เล่นมีความคุ้นเคยและนิยม
รวมทั้งมีการปรับปรุงสินค้าให้ทันสมัยอยู่เสมอ

นอกจากนี้ บริษัทฯ มีแผนที่จะผลิตและจำหน่ายเครื่องเล่นอิเลคทรอนิคส์ประเภทอื่น เช่น โต๊ะพูล
และโต๊ะฟุตบอล เป็นต้น ภายใต้ตราสินค้า “Medalist” ด้วย
เนื่องจากเป็นตราสินค้าที่ลูกค้ามีความนิยมและคุ้นเคยดีอยู่แล้ว
ทำให้ง่ายต่อการทำกิจกรรมทางการตลาด

2.  แนวโน้มของกระแสความนิยมในการเล่นเครื่องเล่นอิเลคทรอนิคส์

กระแสความนิยมในการเล่นเครื่องเล่นปาเป้าอิเลคทรอนิคส์ได้เริ่มจากประเทศสหรัฐอเมริกาเมื่อประมาณ
20 ปีที่แล้ว และได้แผ่ขยายไปยังกลุ่มประเทศในทวีปยุโรป สำหรับประเทศญี่ปุ่น กระแสความนิยม
ได้เริ่มขึ้นตั้งแต่ปี 2544 เป็นต้นมา โดยมีแนวโน้มของการเติบโตเพิ่มมากขึ้นทุกปี ซึ่งจากข้อมูลของ
Yano Research Institute Ltd
ระบุว่ามีอัตราการเติบโตโดยเฉลี่ยของยอดรวมจำหน่ายเครื่องเล่นปาเป้าอิเลคทรอนิคส์สะสมตั้งแต่ปี
2545 ถึงปี 2547 ประมาณร้อยละ 70 ต่อปี โดยกระแสความนิยมได้เริ่มจากในโตเกียว
และโอซาก้า และค่อยๆ เพิ่มความนิยมไปยังเขตอื่นๆ และบริเวณนอกเมืองของประเทศญี่ปุ่น ทั้งนี้
บริษัทฯ มีแผนที่จะทำการตลาดเพื่อสร้างกระแสความนิยมในประเทศอื่นๆ ที่มีศักยภาพในพื้นที่
Territory ต่อไป

นอกจากนี้ บริษัทฯ
จะพยายามส่งเสริมและประชาสัมพันธ์ให้มีการเล่นเครื่องเล่นอิเลคทรอนิคส์ประเภทอื่น
ในกลุ่มตลาดเป้าหมาย เพื่อความบันเทิงและสันทนาการด้วย

3.  การมีตัวแทนจำหน่ายสินค้ารายใหญ่และมีศักยภาพสูง

บริษัทฯ มีข้อได้เปรียบ คือ บริษัทฯ มีฐานลูกค้าเป็นตัวแทนจำหน่ายสินค้ารายใหญ่ในประเทศญี่ปุ่น
ซึ่งมีผู้จัดจำหน่ายสินค้าของตนเองเป็นจำนวนมาก รวมทั้งสิ้นกว่า 250 บริษัท
ครอบคลุมทั่วประเทศญี่ปุ่น ทั้งนี้ บริษัทฯ
มีนโยบายในการรักษาความสัมพันธ์ที่ดีกับตัวแทนจำหน่ายสินค้าเหล่านี้ โดยบริษัทฯ
จะเป็นผู้ติดต่อกับตัวแทนจำหน่ายสินค้าทุกรายโดยตรง เพื่อให้ทราบความต้องการที่แท้จริง
และจะมีการจัดโปรแกรมการพบปะกับตัวแทนจำหน่ายสินค้าเหล่านี้อย่างน้อยปีละ 2 ครั้ง
ซึ่งการที่บริษัทฯ มีลูกค้าทั้งทางตรงและทางอ้อมจำนวนมากเช่นนี้จะทำให้สินค้าของบริษัทฯ
สามารถกระจายได้อย่างทั่วถึง และสามารถแข่งขันกับคู่แข่งขันของบริษัทฯ ได้

ทั้งนี้ ในอนาคตบริษัทฯ
มีแผนที่จะจัดหาตัวแทนจำหน่ายสินค้ารายใหญ่ในกลุ่มประเทศเป้าหมายที่มีศักยภาพเพิ่มเติม
เพื่อเป็นช่องทางในการทำการตลาดและจัดจำหน่ายผลิตภัณฑ์ของบริษัทฯ ในประเทศนั้นๆ

4.  ภาวะเศรษฐกิจของประเทศที่เป็นตลาดเป้าหมายหลัก

จากการที่ผลิตภัณฑ์ของบริษัทฯ มีไว้ใช้เพื่อความบันเทิงและสันทนาการ รวมทั้งการที่บริษัทฯ
ได้รับสิทธิแต่เพียงผู้เดียวในการจำหน่ายสินค้าเครื่องเล่นปาเป้าอิเลคทรอนิคส์ภายใต้ตราสินค้า
“Medalist” ในพื้นที่ที่เป็น Territory ซึ่งหลายๆ พื้นที่เป็นพื้นที่ที่มีศักยภาพทางการตลาดสูง
มีความมั่นคงทางด้านเศรษฐกิจ การเงิน และการคลัง
มีลักษณะการดำรงชีวิตและการใช้ชีวิตของประชากรในแบบที่มุ่งมั่นในการประกอบอาชีพหลักและต้องการการพักผ่อนและความบันเทิงภายหลังการใช้เวลากับการประกอบอาชีพหลัก
หรือภายหลังจากการเกษียณอายุงาน ดังนั้น
สินค้าในกลุ่มบันเทิงในพื้นที่เหล่านี้จึงมีแนวโน้มการเติบโตสูงและต่อเนื่อง

นอกจากนี้ โดยปกติกระแสความนิยมในสินค้าในแต่ละพื้นที่จะเกิดขึ้นในเวลาที่ต่างกัน
ประกอบกับการได้รับผลกระทบจากเศรษฐกิจของโลกในแต่ละพื้นที่จะมีความแตกต่างกันในด้านของเวลา
และความมากน้อยของผลกระทบที่เกิดขึ้นด้วย ดังนั้น การที่บริษัทฯ
ได้รับสิทธิการจำหน่ายสินค้าในหลายๆ
พื้นที่ที่มีศักยภาพดังกล่าวเทียบเท่ากับเป็นการกระจายความเสี่ยงในด้านของปริมาณการจำหน่ายสินค้าได้ในระดับหนึ่งด้วย

5.  ประสบการณ์และความเชี่ยวชาญของบริษัท

บริษัทฯ เป็นฐานการผลิตเครื่องเล่นปาเป้าอิเลคทรอนิคส์ โต๊ะพูล และโต๊ะฟุตบอลมานานกว่า 3 ปี
ภายใต้คำสั่งซื้อของลูกค้าและตามแบบและลักษณะที่ลูกค้าต้องการ
ผู้บริหารที่เป็นคนไทยจึงมีความเชี่ยวชาญทั้งในด้านการจัดหาวัตถุดิบให้เป็นไปตามความต้องการของลูกค้า
และด้านการผลิตและการประกอบให้เป็นผลิตภัณฑ์สำเร็จรูป
รวมทั้งมีความสัมพันธ์กับผู้จำหน่ายวัตถุดิบและผู้ที่เกี่ยวข้องในการดำเนินธุรกิจเป็นอย่างดี
และเมื่อบริษัทฯ ได้รับการร่วมทุนกับ MMC ซึ่งเป็นผู้เชี่ยวชาญและมีประสบการณ์ด้านการตลาด
จึงถือว่าบริษัทฯ เป็นผู้ผลิตและจำหน่ายสินค้าที่มีความเชี่ยวชาญในทุกๆ ด้านของธุรกิจ
ซึ่งถือเป็นจุดแข็งที่สำคัญของบริษัท

6.  ฉ. การได้รับการสนับสนุนด้านการตลาดจาก MMC

บริษัทฯ ได้มีการทำสัญญาสนับสนุนการดำเนินธุรกิจกับ MMC ซึ่งกำหนดให้ MMC
ให้การสนับสนุนกิจกรรมต่างๆ ด้านการตลาดแก่บริษัทฯ เช่น การจัดหาลูกค้า การส่งเสริมการขาย
การบริหารช่องทางการจัดจำหน่าย
และการออกแบบและพัฒนาโปรแกรมคอมพิวเตอร์และส่วนประกอบของสินค้า เป็นต้น
ซึ่งจากประสบการณ์ของ MMC ที่อยู่ในธุรกิจนี้มานานกว่า 20 ปี
และประสบความสำเร็จเป็นอย่างดีในการทำการตลาดให้กับสินค้าของตนเอง
จะช่วยส่งเสริมให้บริษัทฯ สามารถดำเนินธุรกิจด้านเครื่องเล่นปาเป้าอิเลคทรอนิคส์ โต๊ะพูล
และโต๊ะฟุตบอล และเครื่องเล่นอิเลคทรอนิคส์อื่นๆ ที่จะเกิดขึ้นในอนาคต
ให้ประสบความสำเร็จได้เป็นอย่างดี

7.  การมีแหล่งเงินทุน เพื่อสนับสนุนการทำการตลาดและเพิ่มยอดขาย

ในอดีตที่ผ่านมา บริษัทฯ มีนโยบายให้เครดิตการค้าไม่เกิน 45-60 วัน
สำหรับลูกค้ารายใหญ่ของบริษัทฯ อย่างไรก็ตาม บริษัทฯ มีแผนที่จะนำเงินที่จากการเพิ่มทุนส่วนหนึ่ง
มาใช้เป็นเงินทุนหมุนเวียนสำหรับการขยายระยะเวลาการให้เครดิตทางการค้าแก่ลูกค้าอื่นและลูกค้ารายใหม่ของบริษัทฯ
ให้เท่าเทียมกับลูกค้ารายใหญ่ เพื่อช่วยส่งเสริมการขาย และสนับสนุนยอดขายผลิตภัณฑ์ของบริษัทฯ
ให้เพิ่มสูงขึ้น โดยบริษัทฯ จะร่วมมือกับ MMC
ในการทำการตลาดเพื่อพัฒนาตลาดปัจจุบันและสร้างตลาดใหม่กับกลุ่มลูกค้าเป้าหมายในประเทศที่มีศักยภาพ

  3.2.4 นโยบายการกำหนดราคา

บริษัทฯ มีนโยบายการกำหนดราคาขายสินค้า
โดยตั้งอยู่บนพื้นฐานของราคาที่สามารถแข่งขันได้กับคู่แข่งในต่างประเทศ โดยใช้ราคาทุนบวกกำไร

3.2.5 ช่องทางการจำหน่าย

1.  การจำหน่ายในพื้นที่ Territory

บริษัทฯ จะจำหน่ายผลิตภัณฑ์ในพื้นที่ Territory ให้กับตัวแทนจำหน่ายสินค้า
และ/หรือเจ้าของตราสินค้าโดยตรง โดยที่ MMC ถือเป็นหนึ่งในตัวแทนจำหน่ายสินค้าของบริษัทฯ
ซึ่งตัวแทนจำหน่ายสินค้าของบริษัทฯ จะมีผู้จัดจำหน่ายสินค้าของตนเองมากกว่า 250 บริษัท
เพื่อเป็นช่องทางในการกระจายสินค้าไปยังผู้ประกอบการอีกทอดหนึ่ง
โดยตัวแทนจำหน่ายสินค้าและผู้ประกอบการส่วนใหญ่จะดำเนินธุรกิจที่เกี่ยวกับสันทนาการ
และธุรกิจบันเทิง เช่น ธุรกิจสวนสนุก ธุรกิจสปา ธุรกิจร้านปาเป้า ธุรกิจร้านการ์ตูน
ธุรกิจลานโบว์ลิ่ง ร้านอาหาร และร้านอินเทอร์เนต เป็นต้น โดยในปี 2548
บริษัทมีรายได้จากการจำหน่ายเครื่องเล่นปาเป้าอิเลคทรอนิคส์และอุปกรณ์ที่เกี่ยวข้องในพื้นที่
Territory คิดเป็นร้อยละ 88 ของรายได้จากการขาย
และมีรายได้จากการจำหน่ายโต๊ะพูลและอุปกรณ์ที่เกี่ยวข้องคิดเป็นร้อยละ 4
และโต๊ะฟุตบอลและอุปกรณ์ที่เกี่ยวข้องคิดเป็นร้อยละ 0.21 ของรายได้จากการขาย

2.  การจำหน่ายในพื้นที่ Non-Territory

ในการจำหน่ายสินค้าเครื่องเล่นปาเป้าอิเลคทรอนิคส์ ภายใต้ตราสินค้า “Medalist” ในพื้นที่
Non-Territory บริษัทฯ จะยังคงรับคำสั่งซื้อจาก MMC ซึ่ง MMC
จะนำไปจำหน่ายต่อกับตัวแทนจำหน่ายสินค้า และ/หรือผู้จัดจำหน่ายสินค้าของตนอีกทอดหนึ่ง
อย่างไรก็ตาม หากเป็นการจำหน่ายสินค้าประเภทอื่นที่ไม่ใช่เครื่องเล่นปาเป้าอิเลคทรอนิคส์ เช่น
โต๊ะพูล โต๊ะฟุตบอล บริษัทสามารถจำหน่ายให้กับตัวแทนจำหน่ายสินค้าหรือเจ้าของตราสินค้าโดยตรง
โดยในปี 2548 บริษัทฯ
มีรายได้จากการจำหน่ายเครื่องเล่นปาเป้าอิเลคทรอนิคส์และอุปกรณ์ที่เกี่ยวข้อง
และโต๊ะพูลและอุปกรณ์ที่เกี่ยวข้อง ในพื้นที่ Non-Territory คิดเป็นร้อยละ 7 และร้อยละ 0.20
ของรายได้จากการขาย

ช่องทางการจัดจำหน่าย

  3.2.6 ภาวะการแข่งขันและ แนวโน้มอุตสาหกรรมของเครื่องเล่นปาเป้าอิเลคทรอนิคส์

  ความเป็นมาของเกมส์ปาเป้าและเครื่องเล่นปาเป้า

การเล่นปาเป้ามีจุดกำเนิดในประเทศอังกฤษและได้ขยายความนิยมจากยุโรปไปสู่ประเทศสหรัฐอเมริกา
โดยมีประวัติมายาวนานกว่าห้าร้อยปี อย่างไรก็ตาม
จุดกำเนิดของเครื่องเล่นปาเป้าอิเลคทรอนิคส์หรือไฟฟ้าเริ่มขึ้นในช่วงกลางปี 2523
พร้อมกับมีการเปลี่ยนแปลงปลายแหลมของลูกดอกจากโลหะมาเป็นพลาสติก หรือจากที่รู้จักกันว่าเป็น
“ลูกดอกแข็ง” (Hard-Tip Dart) มาเป็น “ลูกดอกอ่อน” (Soft-Tip Dart)
เพื่อความปลอดภัยที่เพิ่มมากขึ้น และ สอดคล้องกับแป้นปาเป้ารูปแบบใหม่
รวมทั้งได้มีการบรรจุเครื่องคอมพิวเตอร์คำนวณคะแนนอัตโนมัติทำให้การเล่นปาเป้ามีความง่ายและความสนุกสนานสำหรับผู้เล่น
ซึ่งทำให้เกิดวัฒนธรรมการเล่นปาเป้าในประเทศสหรัฐอเมริกา โดยขณะนี้
มีเครื่องเล่นปาเป้าอิเลคทรอนิคส์ที่ใช้งานอยู่มากกว่า 200,000 เครื่องในประเทศสหรัฐอเมริกา
และมีการจัดการแข่งขันชิงชนะเลิศทุกๆ ปี

ในประเทศญี่ปุ่น การเล่นปาเป้าเกิดขึ้นในราวๆ ปี 2503
พร้อมกับการจัดตั้งสมาคมปาเป้าแห่งประเทศญี่ปุ่น และองค์กรอื่นๆ
ที่เกี่ยวข้องกับการเล่นปาเป้าอีกหลายองค์กร โดยได้รับความนิยมเพิ่มขึ้นเรื่อยๆ
เนื่องจากผู้เล่นไม่จำเป็นต้องมีความแข็งแรงทางร่างกาย
และการเล่นปาเป้าช่วยสร้างสมาธิให้กับผู้เล่น ทั้งนี้ ในช่วงระหว่างปี 2539 – 2540
ผู้นำการผลิตเครื่องเล่นปาเป้าอิเลคทรอนิคส์ คือ MMC และ Arachnid Inc.
ได้เริ่มลงทุนในตลาดญี่ปุ่น
โดยใช้เวลาในการพัฒนารูปลักษณ์ภายนอกและรูปแบบของเกมส์จนได้รับความนิยมอย่างจริงจังในปี
2544 โดยคาดว่า ณ สิ้นปี 2547 จะมีเครื่องเล่นปาเป้าอิเลคทรอนิคส์ที่ใช้งานอยู่เกือบ 20,000
เครื่อง โดยส่วนใหญ่เป็นเครื่องในตระกูล “Spectrum” ภายใต้ตราสินค้า “Medalist” ดังนั้น
จึงทำให้เกิดภาพลักษณ์ว่า หากเป็นเครื่องเล่นปาเป้า ต้องเป็นเครื่องของ Medalist เท่านั้น
ปัจจุบันคาดว่ามีผู้เล่นเครื่องเล่นปาเป้าอิเลคทรอนิคส์ในประเทศญี่ปุ่นประมาณ 3 ล้านคน ซึ่งร้อยละ
80 เป็นผู้ที่มีอายุน้อยกว่า 40 ปี โดยส่วนใหญ่เป็นกลุ่มคนที่มีอายุอยู่ในช่วง 20 - 35 ปี

  โดยทั่วไป การเล่นเครื่องเล่นปาเป้าอิเลคทรอนิคส์ในแต่ละเกมส์ จะมี 8 รอบ ซึ่งมี 4
  รูปแบบการเล่น คือ

-   แบบ Count Up Games ซึ่งจะสะสมคะแนนเพิ่มขึ้นตามคะแนนที่ปาได้ และเมื่อครบ 8 รอบ
    ผู้เล่นที่มีคะแนนสูงที่สุด จะเป็นผู้ชนะ

-   แบบ Zero-One Games ซึ่งจะทยอยลดคะแนนตามคะแนนที่ปาได้ ผู้เล่นที่มีคะแนนเท่ากับ 0
    เป็นคนแรกจะเป็นผู้ชนะ แต่หากครบ 8 รอบ และไม่มีใครได้ 0 คะแนน
    ผู้เล่นที่มีคะแนนน้อยที่สุด จะเป็นผู้ชนะ

-   แบบ Cricket Game ซึ่งเป็นเกมส์ที่ต้องการกลยุทธ์ในการเล่นมากที่สุด
    และเป็นที่นิยมของนักเล่นมืออาชีพ และใช้ทั่วไปในการแข่งขันชิงชนะเลิศ
    โดยจะใช้พื้นที่ของเลข 15 ถึง เลข 20 และจุดศูนย์กลาง (Bull’s Eye)
    ในการเล่นเท่านั้น ผู้เล่นจะสามารถทำคะแนนได้หากปาโดนตัวเลขดังกล่าวตั้งแต่ครั้งที่ 4
    เป็นต้นไป และจะหยุดนับคะแนนเมื่อผู้เล่นทุกคนปาโดนตัวเลขนั้นครบ 3 ครั้งแล้ว
    ผู้เล่นที่สามารถปาโดนตัวเลขดังกล่าวทุกตัว และ Bull’s Eye ได้ครบ 3 ครั้งก่อน
    และทำคะแนนได้สูงสุดเป็นผู้ชนะ

-   เกมส์ที่ผู้ผลิตคิดค้นขึ้นมาใหม่ๆ หรือเกมส์ที่เกิดการผสมผสานเกมส์แบบต่างๆ เข้าด้วยกัน เช่น
    เกมส์ Polarity ซึ่งจะคำนวณคะแนนที่ปาในรอบแรกเป็นบวก
    และคะแนนที่ปาในรอบถัดไปเป็นลบสลับกันไปจนครบ 8 รอบ ผู้ที่ได้คะแนนมากสุดเป็นผู้ชนะ
    หรือเกมส์ Splat ซึ่งเป็นแบบ Count Up Games
    แต่ผู้เล่นสามารถเล่นแกล้งลดคะแนนให้กับผู้เล่นอีกฝ่ายได้
    เมื่อสามารถทำตามเงื่อนไขของเกมส์นั้นๆ ได้ เช่น ในระหว่างเล่นเกมส์ หากผู้เล่น ก.
    สามารถทำคะแนนได้เท่ากับผู้เล่น ข. คะแนนของผู้เล่น ข. จะถูกย้อนกลับไป ณ
    จุดเริ่มต้นใหม่ เป็นต้น

ทั้งนี้ ค่าใช้จ่ายต่อการเล่นในแต่ละครั้งมีตั้งแต่ 100 เยน ถึง 200 เยนต่อคน
คิดเป็นเงินไทยประมาณ 38 บาท ถึง 76 บาท
โดยผู้ประกอบการสามารถปรับเปลี่ยนค่าบริการได้ตามความเหมาะสม
หรืออาจกำหนดอัตราค่าบริการสำหรับจำนวนครั้งการเล่นมากเท่าที่ต้องการภายในระยะเวลาที่กำหนด
เพื่อเป็นการส่งเสริมการเล่นในช่วงชั่วโมงไม่เร่งด่วนก็ได้

เนื่องจากตลาดในประเทศญี่ปุ่นเป็นตลาดหลักที่สำคัญของบริษัทฯ ในขณะที่ตลาดในประเทศอื่นใน
Territory ยังมีขนาดไม่ใหญ่พอ และจำเป็นต้องใช้เวลาอีกระยะหนึ่งในการพัฒนาและสร้างตลาด
ดังนั้น ในการวิเคราะห์คู่แข่งขันและแนวโน้มอุตสาหกรรม จะเน้นที่ตลาดในประเทศญี่ปุ่นเป็นหลัก

  คู่แข่งขันในตลาดญี่ปุ่น

[]ปัจจุบัน ผู้จำหน่ายเครื่องเล่นปาเป้าอิเลคทรอนิคส์ในประเทศญี่ปุ่นมี 3 ราย ได้แก่ MMC,
Arachnid Inc. จากประเทศสหรัฐอเมริกา และ TAURUS JAPAN by More Group
จากประเทศเกาหลี ซึ่งจำหน่ายภายใต้ตราสินค้า Medalist, Arachnid และ Taurus
ตามลำดับ

ที่มา : Yano Research Institute Ltd.
ซึ่งรวบรวมข้อมูลจากผู้แทนจำหน่ายและผู้ขายรายอื่นๆ ในประเทศญี่ปุ่น ณ ตุลาคม 2547

ณ สิ้นปี 2546 พบว่าตู้ปาเป้าอิเลคทรอนิคส์ ภายใต้เครื่องหมาย “Medalist”
มีส่วนแบ่งตลาดสำหรับจำนวนเครื่องที่มีการจำหน่ายสะสม สูงที่สุด คิดเป็นประมาณร้อยละ 95
โดยมีตู้ปาป้าของ Taurus และของ Arachnid เป็นอันดับที่ 2 และอันดับที่ 3
ในสัดส่วนประมาณร้อยละ 4 และร้อยละ 1 ตามลำดับ ดังนั้น จึงแสดงได้ว่า เครื่องเล่นปาเป้าของ
Medalist เป็นที่นิยมสูงสุดในตลาดญี่ปุ่นในขณะนี้
เนื่องจากเป็นผู้ที่เข้ามาในธุรกิจเครื่องเล่นปาเป้าเป็นรายแรกและสามารถสร้างความคุ้นเคยและความนิยมชมชอบได้สำเร็จ
จึงทำให้บริษัทมีข้อได้เปรียบเหนือกว่าคู่แข่ง

  แนวโน้มอุตสาหกรรมในประเทศญี่ปุ่น

ในระยะเริ่มแรก ผู้ประกอบการใช้กลยุทธ์การขยายตลาดเครื่องเล่นปาเป้าอิเลคทรอนิคส์
ผ่านทางสถานที่บันเทิงกลางคืน โดยเฉพาะในย่าน Shibuya, Shinjuku, Roppongi, Ginza
และ Akasaka ซึ่งอยู่ในเมืองโอซาก้าและโตเกียว และได้ขยายตลาดออกไปยังเขตเมืองอื่นๆ
ตามกระแสความนิยมที่เพิ่มสูงขึ้น อย่างไรก็ตาม
ทัศนคติและการใช้ชีวิตของคนในปัจจุบันมีการเปลี่ยนแปลง
โดยหันมาให้ความสนใจกับสุขภาพทั้งทางด้านร่างกายและ จิตใจมากขึ้น
โดยมีความเชื่อว่าหากจิตใจมีความปลอดโปร่งไม่เครียด ร่างกายก็จะแข็งแรง
ดังนั้นจึงหันมาใช้เวลาว่างหรือหางานอดิเรกที่เป็นการพักผ่อน ออกกำลังกาย
และคลายความเครียดจากการทำงาน
ปัจจัยดังกล่าวจึงส่งผลให้ธุรกิจที่เกี่ยวกับสันทนาการมีโอกาสในการเติบโตสูงและมีแนวโน้มที่จะคงอยู่ในระยะยาว

การเล่นปาเป้าในปัจจุบันถือเป็นกีฬาหรือสันทนาการอย่างหนึ่งที่ได้รับความนิยมสูง
เนื่องจากค่าใช้จ่ายในการเล่นต่อครั้งที่ไม่สูงนัก ลักษณะการเล่นที่ง่าย
โดยเฉพาะอย่างยิ่งการเล่นกับเครื่องเล่นปาเป้าอิเลคทรอนิคส์
เพียงแค่ปาลูกดอกไปที่แป้นปาเป้าเท่านั้น
โปรแกรมจะคำนวณคะแนนให้กับผู้เล่นโดยอัตโนมัติตามรูปแบบเกมส์ที่เลือกเล่นพร้อมเสียงประกอบที่เร้าใจทุกครั้งที่ผู้เล่นปาลูกดอกโดนแป้นปาเป้า
หากเป็นรุ่นที่มีจอ LCD ก็จะมีภาพประกอบต่างๆ ด้วย จึงสร้างความสนุกสนาน
เป็นการคลายความเครียด มีส่วนช่วยในการฝึกสมาธิ และความคิด
รวมถึงสร้างความสามัคคีให้กับผู้เล่นได้เป็นอย่างดี
กระแสความนิยมได้แพร่หลายอย่างรวดเร็วโดยจะเห็นได้จากกลุ่มผู้เล่นที่หลากหลาย ซึ่งมีตั้งแต่
วัยรุ่น คนทำงาน ผู้สูงอายุ คนพิการ ทั้งผู้หญิงและผู้ชาย
ปัจจุบันผู้ที่นิยมเล่นจะมีการสะสมอุปกรณ์การเล่นเป็นของตัวเอง เช่น ลูกดอก ถุงมือ และรองเท้า
เป็นต้น นอกจากนี้ ยังมีการเผยแพร่เรื่องราวเกี่ยวกับการเล่นปาเป้าในนิตยสารกีฬาเป็นประจำ
รวมถึงมีการจัดทำนิตยสารกีฬาปาเป้าโดยเฉพาะหลายฉบับ เช่น Bull’s Eye และ Winnua
และมีการจัดการแข่งขันเกมปาเป้าที่บ่อยครั้งขึ้น ระยะเวลายาวขึ้น
และจำนวนของคนที่เข้าร่วมในกิจกรรมเพิ่มขึ้นในทุกๆ ปี

จากเหตุผลดังกล่าว
ตลาดของเครื่องเล่นปาเป้าอิเลคทรอนิคส์จึงได้ขยายจากเฉพาะสถานที่บันเทิงกลางคืนมาเป็นสถานที่กลางวัน
ซึ่งปัจจุบันสามารถพบเครื่องเล่นดังกล่าวในสถานที่ต่างๆ เช่น ลานโบว์ลิ่ง ร้านเกมส์
ร้านคาเฟ่แบบผสมผสาน สปอร์ตคลับ สวนสนุก สปา และร้านอาหาร เป็นต้น
ซึ่งเป็นสถานที่พบปะสังสรรค์ของคนยุคใหม่ เป้าหมายต่อไปที่คาดว่าจะมีการนำมาติดตั้ง ได้แก่
รีสอร์ทเพื่อสุขภาพ สถานที่ให้บริการน้ำพุร้อน สถานที่บริการอำนวยความสะดวกชุมชนต่างๆ
และสถานที่อำนวยความสะดวกสำหรับผู้มีอายุและคนพิการ ดังนั้น
การเติบโตของแหล่งสถานที่บันเทิงและสันทนาการดังกล่าว
รวมทั้งสถานที่บันเทิงและสันทนาการใหม่ๆ
ที่จะเกิดขึ้นในอนาคตจะช่วยส่งเสริมให้ตลาดของเครื่องเล่นปาเป้าอิเลคทรอนิคส์รวมทั้งเครื่องเล่นอิเลคทรอนิคส์ประเภทอื่นๆ
ขยายตัวเพิ่มสูงขึ้น

ทั้งนี้ Yano Research Institute Ltd
ได้ประมาณการตลาดรวมของเครื่องเล่นปาเป้าอิเลคทรอนิคส์
โดยคาดว่าจะมีจำนวนเพิ่มขึ้นจากประมาณ 20,000 เครื่องในปี 2547 เป็นประมาณ 100,000
เครื่อง ในปี 2558 หรือคิดเป็นอัตราเติบโตประมาณร้อยละ 16 ต่อปี

  []

นอกจากนี้ ธุรกิจเครื่องเล่นปาเป้าอิเลคทรอนิคส์ยังมีแนวโน้มที่จะขยายตัวไปในประเทศอื่นๆ ได้แก่
ประเทศไต้หวัน ประเทศเกาหลี ประเทศออสเตรเลีย และประเทศนิวซีแลนด์

  3.3 การจัดหาผลิตภัณฑ์หรือบริการ

1.  การผลิต

บริษัทฯ มีโรงงานผลิต 1 แห่ง ตั้งอยู่ที่ 96/2 หมู่ที่ 4 ตำบลลำพยา อำเภอเมืองนครปฐม
จังหวัดนครปฐม ซึ่งเป็นสถานที่เดียวกับที่ตั้งสำนักงานใหญ่ของบริษัท
โดยมีกำลังการผลิตเครื่องเล่นปาเป้าอิเลคทรอนิคส์ 4,000 เครื่องต่อปี โต๊ะพูล 500 เครื่องต่อปี
และโต๊ะฟุตบอล 450 เครื่องต่อปี ในปี 2548 บริษัทฯ มีอัตราการใช้กำลังการผลิตรวม
ประมาณร้อยละ 88.88 ร้อยละ 128.80 และร้อยละ 9.33
ของกำลังการผลิตรวมแต่ละประเภทตามลำดับ ปัจจุบันบริษัทฯ
ใช้กำลังการผลิตโต๊ะพูลเกินกำลังการผลิต
ทั้งนี้เป็นผลมาจากบริษัทให้พนักงานจากแผนกผลิตโต๊ะบอลซึ่งปัจจุบันมีการผลิตค่อนข้างน้อยมาช่วยในการผลิตโต๊ะพูล
เนื่องจากพนักงานฝ่ายโรงงานส่วนใหญ่มีทักษะในการผลิตสินค้าของบริษัททุกชนิด

ทั้งนี้
คาดว่ากำลังการผลิตเครื่องเล่นปาเป้าอิเลคทรอนิคส์ที่มีอยู่ในปัจจุบันจะไม่เพียงพอต่อความต้องการผลิตตั้งแต่ปี
2549 เป็นต้นไป เนื่องจากผลของการร่วมทุนกับ MMC
และร่วมกันทำการตลาดและประชาสัมพันธ์ผลิตภัณฑ์ของบริษัทฯ ดังนั้นบริษัทฯ
จำเป็นต้องมีโรงงานแห่งใหม่เพื่อขยายกำลังการผลิตเครื่องเล่นปาเป้าอิเลคทรอนิคส์และขยายพื้นที่สำหรับเก็บสินค้าคงคลัง
โดยในช่วงไตรมาสที่ 1 ปี 2548 บริษัทได้ลงทุนซื้อที่ดินจำนวน 17 ไร่ 75 ตารางวา
เพื่อรองรับการก่อสร้างโรงงานแห่งใหม่และอาคารเก็บสินค้าคงคลัง
ซึ่งคาดว่าจะเริ่มก่อสร้างในไตรมาสแรกของปี 2549 ทั้งนี้บริษัทฯ
คาดว่าจะขยายกำลังการผลิตเครื่องเล่นปาเป้าอิเลคทรอนิคส์เป็น 10,000 เครื่องต่อปี

ขั้นตอนการผลิต

1.  ขั้นตอนการเตรียมวัสดุ

  บริษัทฯ จะทำการเลือกชิ้นไม้ตามขนาดที่ต้องการ และหุ้มชิ้นไม้ด้วยวัสดุ PVC หรือ โฟรไมก้า
  จากนั้นจะส่งชิ้นไม้ไปที่กระบวนการแปรรูป อย่างไรก็ตาม
  ชิ้นไม้บางชิ้นนั้นจะถูกส่งไปที่กระบวนการแปรรูปก่อนแล้วจึงนำกลับมาทำการหุ้มด้วยวัสดุ PVC หรือ
  โฟรไมก้า ภายหลัง

2.  ขั้นตอนการแปรรูป

  บริษัทฯ จะทำการตัดชิ้นไม้ และ/หรือ เจาะรูตามโครงสร้างและรูปแบบของผลิตภัณฑ์แต่ละชนิด
  สำหรับชิ้นส่วนประกอบต่างๆ นั้น บริษัทจะนำมาประกอบเป็นส่วนๆ เพื่อรอประกอบกับชิ้นไม้ที่ตัดไว้
  เช่น ชุดสายไฟหยอดเหรียญ รางสำหรับลูกพูล เป็นต้น

3.  ขั้นตอนการประกอบผลิตภัณฑ์

  บริษัทฯ จะทำการประกอบผลิตภัณฑ์ และชิ้นส่วนประกอบต่างๆ ที่ประกอบรอไว้เข้าด้วยกัน
  รวมถึงวางสายไฟและอุปกรณ์อิเลคทรอนิคส์ตามคู่มือกระบวนการผลิต

4.  ขั้นตอนการทดสอบสินค้า

  เมื่อบริษัทฯ ประกอบผลิตภัณฑ์เสร็จเรียบร้อยแล้ว จะทำการทดสอบการทำงานของผลิตภัณฑ์
  จากนั้นจะแจ้งลูกค้าเพื่อทำการตรวจสอบผลิตภัณฑ์ต่อไป

5. ขั้นตอนบรรจุผลิตภัณฑ์

  ภายหลังจากลูกค้าทำการตรวจสอบแล้ว จะทำความสะอาดผลิตภัณฑ์
  และจะนำบรรจุหีบห่อตามลักษณะของผลิตภัณฑ์แต่ละชนิด เพื่อรอนำส่งให้ลูกค้าต่อไป

  3.3.2 การจัดหาวัตถุดิบ

วัตถุดิบหลักที่ใช้ในการผลิต ได้แก่ ไม้ Hardware จอ LCD พีวีซี พลาสติก สติ๊กเกอร์
ไฟเบอร์กลาส สายไฟ เป็นต้น ทั้งนี้ ไม้เป็นวัตถุดิบที่ใช้ในปริมาณมาก
แต่มีมูลค่าซื้อไม่มากเนื่องจากราคาจะต่ำกว่าวัตถุดิบชนิดอื่น บริษัทฯ
จะซื้อไม้จากตัวแทนจำหน่ายในประเทศทั้งหมด ส่วน Hardware และจอ LCD
เป็นวัตถุดิบที่ใช้ในปริมาณไม่มาก แต่มูลค่าซื้อจะสูง เนื่องจากราคาซื้อต่อหน่วยค่อนข้างสูง โดย
Hardware และจอ LCD มีสัดส่วนรวมกันคิดเป็นร้อยละ 61 และร้อยละ 49
ของมูลค่าการสั่งซื้อรวมในปี 2548 และ 2547 ตามลำดับ บริษัทฯ
ซื้อสินค้าทั้งสองชนิดจากตัวแทนจำหน่ายทั้งในประเทศและต่างประเทศ ทั้งนี้ ในปี 2548 บริษัทฯ
มีสัดส่วนต้นทุนซื้อวัตถุดิบรวมจากตัวแทนจำหน่ายในประเทศและต่างประเทศคิดเป็นร้อยละ 56
และร้อยละ 44 ตามลำดับ

ตลอดระยะเวลาที่ผ่านมา บริษัทฯ มิได้สั่งซื้อวัตถุดิบจากผู้จัดจำหน่ายรายใดรายหนึ่งถึงร้อยละ 30
ของมูลค่าการสั่งซื้อรวมแต่อย่างใด
และไม่ได้ทำสัญญาการสั่งซื้อในระยะยาวกับตัวแทนจำหน่ายรายใด เนื่องจากบริษัทฯ
มิได้ประสบปัญหาในการจัดหาแหล่งวัตถุดิบ

  3.3.3 ผลกระทบต่อสิ่งแวดล้อม

  -ไม่มี-

  3.4 งานที่ยังไม่ได้ส่งมอบ

โดยปกติ เมื่อบริษัทได้รับคำสั่งซื้อจากลูกค้า บริษัทจะใช้ระยะเวลาประมาณ 1 เดือน
ในการผลิตและส่งสินค้าให้แก่ลูกค้า โดย ณ วันที่ 31 ธันวาคม 2548 บริษัทมีสินค้าได้รับคำสั่งซื้อ
หรือสินค้าที่อยู่ระหว่างการผลิตซึ่งยังไม่ได้ส่งมอบ คิดเป็นมูลค่า 45.55 ล้านบาท